En nokså liten (5,5 millimeter), avlang, ganske flat, blanke, gulbrun til oransje bladbille, dekkvingene med et bredt, fiolett-svart tverrbånd noe bak midten. Antennene er litt lengre enn hode + pronotum med 11 ledd, ganske tynne. Hodet har en pigg mellom antennefestene. Pronotum er rektangulært, dekkvingene nokså lange og nesten jevnbrede, med 8 rader av grove punkter (tallet øker bakover), uten opphøyde lengderibber. Beina er temmelig korte.